LidanRubinov/Halacha-QA huggingface dataset:
שאלה: הכשרת תנור מטרף לכשר: האם ניתן להכשיר תנור שבושל בו מאכלים טרפים -כאמור תנור פירוליטי-ניקוי עצמי 500 מעלות?
תשובה: יש לנקות אותו היטב, ועדיף עם חומרים מפגלים. לאחר מכן לחממו לחום גבוה ביותר לכמה זמן. תבניות בדרך כלל לא ניתן להכשיר ויש לקנות חדשות.
שאלה: אפר מקבר יוסף: לפני כמה שנים, כאשר עוד כל מתחם קבר יוסף היה מלא באפר, לקחתי לעצמי משם מעט אפר והנחתי בתוך צנצנת למשמרת בחדר שלי. העניין הוא שנטלתי את האפר שהיה על שברי המצבה המנופצת (וייתכן שהאפר הוא למעשה שרידי המצבה עצמה). האם יש בעיה בכך, אם כן-מה עלי לעשות עם האפר?
תשובה: אתה יכול להשאיר אותו בצנצנת למשמרת.
שאלה: תפילה על אדם שהוסיפו לאימו שם: הרב, ברצוני לדעת מה עושים במקרה ורוצים להתפלל לרפואת אדם ורוצים להזכיר את שמו,והרי לרפואה מזכירים את שם האמא, אך לאמא הוסיפו שם לפני שנפטרה (למען אריכות ימים). שאלתי היא:האם מזכירים גם את השם הנוסף או שמתעלמים ממנו? ועוד שאלה לידע כללי: מתי מזכירים את שם האמא ומתי את שם האבא בנוגע לתפילות של זיווג,בריאות,הצלחה וכו?
תשובה: זה תלוי, אם לאחר שהוסיפו לאם את השם שני היא הוחזקה בשם השני (קראו לה בשני השמות) - יזכיר את שני השמות לפחות לכתחילה. אבל אם הוסיפו לה ימים ספורים לפני הפטירה - אין צורך. בנוגע לשאלה השנייה - למנהג האשכנזים לחולה מזכירים את שם האם, ואת שם האב בעלייה לתורה ולדברים האחרים, כמו להצלחה, זיווג וכדו'.
שאלה: טקסי זיכרון: אני סטודנט ובאוניברסיטה ישנם טקסים בהם ישנה שירת נשים, האם מותר להשתתף? האם צריך לצאת באמצע אך זה יכול לפגוע באנשים שעובדים איתי וגם נמצאים בטקס?
תשובה: אתה יכול להיכנס, אבל בזמן שתהיה שירת נשים - תמצא תירוץ כלשהוא לצאת, לשירותים או משהו כזה.
שאלה: הרכבה בשתילי ירקות : האם מותר להרכיב שתילי ירקות, כגון: כנה של דלעת ועליה להרכיב אבטיח, והאם מותר להנות מתוצרת של ירקות המורכבים כלאיים?
תשובה: וברכת ד' אסור להרכיב ירקות אלו. אין איסור באכילתם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לשטוף עלי נענע: אני נטעתי על נענע באדמה מאחורי הבית שלי. רציתי לדעת איך אני יכול לשטוף אותם? או האם צריך בכלל לשטוף אותם? רק מים? סבון?
תשובה: וברכת ד' נענע קשה בבדיקה - צריך שריה ושטיפה טובה, כמו כן, לשפשף את העלה ולהוריד ממנו כנימות ואקריות. כמו כן, צריך לבדוק את העלים מול השמש כיוון שיש בעלים גם מנהרות. הבדיקה קשה ודורשת זמן. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: האם מותר לתת מעשר כספים ל.?: לכבוד הרב יש לי כמה שאלות. 1. האם מותר לתת מעשר כספים על חשבון העתיד? זאת אומרת, אם אני יודעת שמישהו צריך סכום כסף. לתת לו, ולהחזיר לעצמי במשך החודשים ממעשר. 2. האם מותר לקנות למשפחה נזקקת שולחן וכסאות לשבת וחגים וספות מכובדות לסלון. הבנתי ששלהם במצב רעוע. 3. יש לי חברה שהתחתנה עם אברך שלומד כל היום. היא עובדת בסופר ומרוויחה מאוד מעט עד כדי כך שהם חיים בצימצום גדול. האם מותר לי לעזור לה? 4. חברה נוספת נשואה עם ילדה בת 8 חודשיים שפיטרו את בעלה, יש להם חובות וקשה להם להסתדר. בעלה קובע עיתים לתורה. 5. האם מותר לאימי להפריש כסף עבור חתונתי שתהיה מתי שהוא בבוא הימים? 6. למי עדיף לתת מעשר כספים. האם לתלמודי תורה, אירגון עזרה ושולמית, אירגון הידברות, חברות שקשה להם מבחינת פרנסה. מה הקדימות? 7. אימי מקבלת ביטוח לאומי. ואנחנו חיים על חשבון זה וגם על חשבון עבודתי. האם מותר לי לקנות לאמא בגדים ונעליים על חשבון מעשר כספים?
תשובה: 1. כך היו נוהגים אנשי מעשה כשהיה צורך. 2. כן. 3. כן. 4. כן. 5. אם אין לך אפשרות מימון אחרת לחתונה ואמך חוסכת לדברים הבסיסיים (לא חתונה או צרכי בית יקרים), הרי שהיא יכולה לייעד חלק מהמעשר לצורך החתונה שלך. 6. עדיף לתלמידי חכמים עניים. אולם לעיתים יש גם פיקוח נפש. יש אומרים לחלק את המעשר מראש לשלוש, לתורה, לחולים ולשאר מצוות. 7. אם אין לאמך מספיק כסף, ניתן לקנות לה מכספי מעשר. אולם חשוב לדעת, שמעשר הוא מנהג ולכן אם אין לכם מספיק כסף לפרנסתכם, אין צורך לתת מעשר ויש רק לתת סכום קבוע לצדקה.
שאלה: פרשת קדושים: כתוב: "ולא-תכחשו ולא-תשקרו, איש בעמיתו". האם באמת הכוונה שיש איסור לשקר? הרי כולם משקרים, ולעיתים השקר אפילו הוא לשם מטרה טובה, כדי לא לפגוע בבן אדם? או שאולי יש פירוש אחר שלא הבנתי?
תשובה: עיקר הלאו שם נאמר באמת בענייני ממון, ברור שלאדם אסור לשקר, אבל עיקר הלאו שם נאמר על ממון. שקר רגיל לא כלול בלאו, ואם כבר- הוא כלול בעשה של 'מדבר שקר תרחק'. שקר בשביל ה מותר משום שה הוא דבר גדול והאיסור נדחה מפניו. אבל צריך לשים לב שלא בגלל דברים חשובים אפשר להתיר איסורים, אלא שבמקום שח אמרו את הדין במפורש- רק שם הדין כך, ובמקרה הזה ח דרשו את הדין הזה מהפרשייה של 'למה צחקה שרה'.
שאלה: חיוב חטאת לעתיד לבא: שאלתי לגבי דבר הנתון במחלוקת הרבנים כיום, כאשר לצד אחד יש בכך איסור דאורייתא ולצד השני הדבר מותר לכתחילה. במידה ובית הדין הגדול בירושלים יעמוד במהרה בימינו ויפסוק כדעת המחמיר, האם יהיו מחוייבים כל ההולכים כיום בדעת המיקל בקורבן חטאת? (האם יש גם נפק"מ אם החלטתם עקרה מעיקרה את הדין הראשון או שרק הוחלט ברוב קולות כדעת המחמיר, והאם יש נפק"מ כזאת בכלל בדיני הוריות?)
תשובה: אם יש החלטת סנהדרין זה אכן יחייב את כולם. אין נפק"מ איך הוחלט. הרמב"ן כותב בספר המצוות בשורשים, שנושא שהועלה לדיון בסנהדרין והיתה הכרעה, אין השואל רשאי אפילו להחמיר על עצמו. כשיש הכרעה בסנהדרין אין מקום לסברא חדשה. מימות שמאי והלל כבר לא היו הכרעת מחלוקות בסנהדרין, לכן הדברים נראים לנו רחוקים היום.
שאלה: זכיה בטעות במקום הראשון: לפני כמה זמן נערך חידון ובו אני זכיתי במקום הראשון - דבר שלא הגיע אלי בצדק.לאחר זמן הודעתי ל"מקום השני" (מי שהיה צריך לזכות במקום הראשון) שהוא היה אמור לזכות, והודעתי לו שאני רוצה להחזיר לו את הפרס, אך הוא מחל על כך ובקש שלא אחזיר. האם בכל זאת אני צריך להחזיר את הפרס (אותו ילד לא עבר בר-מצווה)?
תשובה: מצד הדין אין עליך מחוייבות להחזיר לאחר שמחל לך. אולם מצד מידת חסידות אולי כדאי שתפצה אותו במתנה או דבר אחר שמתאים לענין. בכל אופן, אני נותן לך פרס ראשון על השאלה והרצון האמיתי שלך.
שאלה: הכשרת כלים ישנים: יש לנו כלי זכוכית, מתכת, וחרס ישנים שהיו במחסן כעשר שנים. באותה תקופה השתמשנו בהם כמובן בכשרות מלאה ובהפרדה מלאה בין בשר וחלב. עכשיו אנו עומדים להתחיל להשתמש בהם שוב ולא כ"כ זוכרים מה היה חלבי ומה בשרי. כיצד ניתן להכשיר אותם (מתכת, זכוכית וחרס)?
תשובה: צריך להכשיר את הכלים במים רותחים שלוש פעמים ואז אפשר לקבוע מה לחלב ומה לבשר. זה מועיל גם לכלי חרס.
שאלה: שעון שבת לפלטה שלא כוון כראוי: שמתי צ ולנט רותח על פלטה דלוקה בערב שבת, הוא היה מבושל כל צרכו אך לא כפי שצ ולנט בדרך כלל ( לא ברכותו ולא בצבעו). כשקמתי בבוקר שבת ראיתי שבטעות לא כיוונתי נכון את השעה בשעון שבת ועקב זאת הפלטה כבתה לאחר 5 שעות שדלקה, למשך כ-6 שעות, ואח"כ נדלקה שוב, מדובר על סיר גדול. א. מה דין האוכל? ב. היה על הפלטה גם קומקום עם מים חמים, מה דין המים?
תשובה: אם האוכל גושי והיה כבר ראוי לאכילה - למרות שהתחמם בשבת על הפלטה - אין בעיה. אבל אם הוא מרקי - יש בעיה ואין להנות מזה בשבת, וכן הדין בקומקום המים. ולא שנאסרו המים עצמם, אלא רק החום שלהם שנעשה בשבת אסור, ולכן אפשר למזוג כוס מים ולחכות שתצטנן ולשתותה. ספרדים יכולים להשתמש בחמין אלו בשבת גם אם הם נוזליים.
שאלה: גילוח ביום העצמאות לאחר מספר שנים: בעבר נהגתי להתגלח לכבוד יום העצמאות. מאז גירוש גוש קטיף, הרגשתי שלא בנוח ולכן הפסקתי להתגלח לכבוד יום העצמאות. השנה, הינני מעוניין להתגלח. האם אני צריך לעשות התרת נדרים?
תשובה: אינני חושב. הפסקת הגילוח היתה הבעת מחאה מתוך סערת רגשות על כך שהחריבו חלק מארצנו, אבל כבר נשאלתי על נושא זה ועניתי שיש להבחין בין הגישה למדיניות הממשלה ובין ההודאה לבורא שנתן לעם ישראל מדינה בחלק גדול מארצנו. יש להודות לה' על הטובה למרות שהתלוו לזה תופעות שליליות קשות, שנגדם יש למחות, וברור שבמדיניות זו יש הרבה חולשות שנגד דעת תורתנו הקדושה. ההודאה לקב"ה על המדינה אינה אומרת שאיננו מוחים על מדיניות הממשלה של עקירת ישובים ומניעה מיהודים להתיישב וכל הדברים שנגד תורתנו הקדושה. מעין זה מצינו בהלכה לגבי אדם שנפטר מורישו, שמברך "שהחיינו" על קבלת הירושה ומברך "דיין האמת" על פטירת קרובו. לפעמים יש מצבים שמצד אחד יש הודאה ומצד שני יש עצב. עוד לא הגענו לתיקון השלם.
שאלה: נהג שוויתר על סכום הנסיעה: עליתי לאוטובוס ציבורי. הגשתי לנהג כרטיסיה ואז הנהג הסב את תשומת ליבי לכך שנגמרו הניקובים. הנהג ויתר לי ואמר שאני לא צריכה לשלם למרות רצוני לשלם, האם זה ר?
תשובה: הוא האחראי ואת לא צריכה להיות גובה הכסף של אגד.
שאלה: פירוש של פסוק בשמואל ב פרק ז  פס  י: "ושמתי מקום לעמי לישראל ונטעתיו ושכן תחתיו ולא ירגז עוד, ולא יסיפו בני עולה לענותו כאשר בראשונה. " האם הקב"ה התכוון שלאחר ששלמה יבנה את בית המקדש יהיה לנו טוב עד עולם. האם זאת הבטחה? ואם כן אז מה קרה? ב.
תשובה: הגמרא בברכות ז דורשת את ההבדל בין הפסוק שהבאת לפסוק מקביל בדברי הימים (א יז ט): "ושמתי מקום לעמי ישראל ונטעתיהו ושכן תחתיו ולא ירגז עוד ולא יוסיפו בני עולה לכלתו כאשר בראשונה". בשמואל כתוב לענותו: לשון עינוי וצרה ובדברי הימים לכלותו: לשון כליה. ואומרת הגמרא: "בתחילה לענותו ולבסוף לכלותו" ומבאר רש"י: בתחלה - כשנבנה הבית נבנה על מנת שלא לענות עוד אויבים לישראל. ולבסוף - כשחטאו, נגזר עליהם ענוי, ותפלתם מגינה עליהם מן הכליון. כלומר, אכן בתחילה היתה הבטחה שלא יענו את עם ישראל ולבסוף לאחר החטאים ההבטחה מועילה שעם ישראל לא יכלה אולם צרות ועינויים יתכן שיהיו. וכ"כ הרד"ק בשמואל: "וכן אמר בדרש א"ר שמואל ב"ר יצחק משיבנה בית המקדש ינתנו יסודות לעולם שנאמר ושמתי מקום לעמי ישראל ונטעתיו וגו' ואמר בתחלה כשנבנה בית המקדש אמר שלא יענה אותם אויב ולבסוף כשחטאו משנבנה בית המקדש אמר שלא יכלה אותם מכל וכל אבל יענה אותם אויב לעונש חטאתם".  הקושי בכל זה שהגירסא שלנו בפסוק בדברי הימים היא 'לבלותו' לשון בליה (שמשמעותו לכאורה צרות ועינוי) ולא 'לכלותו'. עיין במנחת שי על הפסוק שם.  נדפס במקראות גדולות
שאלה: מעשר מיד שנייה: אם אני מוכר רהיט או חפץ משומשים שברשותי לאדם אחר, האם מהכסף שהוא משלם לי אני צריך להפריש מעשר? (אין לי בזה רווח, הרי שילמתי יותר כשקניתי אותו).
תשובה: אינני חושב שצריך להפריש מעשר כספים במקרה כזה, כי אין זו סחורה, שהרי אין פה רווחים אלא רק קבלת התמורה על מה שיש לך.
שאלה: בענין ארור מכה רעהו בסתר: למה בתחילת ארור על הפסוק מכה רעהו בסתר אומר החפץ חיים בבאר מים חיים שזה בפניו, הרי זה בסתר?
תשובה: שאלה טובה שנראה שנותרה ללא מענה ברור. והשאלה קשה יותר כיון שהחפץ חיים בעצמו כתב בהמשך הספר ח"א תחילת כלל ג' שעוברים על ארור זה רק באמירה שלא בפניו, עיי"ש! אלו ההסברים שמצאתי במפרשי החפץ חיים: 1. קונטרס מטה יחיאל (שלזינגר) עמ' ט: כתב שאולי י"ל שלומדים מק"ו שעוברים על ארור זה גם בפניו כיון שבפניו חמור יותר (עפ"י ערכין טו)  אלא שלפ"ז יש לומר שלא נענשים על כך כיון שאין עונשין מן הדין  ועוד כתב שם שהמילה 'בסתר' היא כינוי ללשה"ר שמכתה אינה נראית לעין אלא נסתרת ואין כאן תאור מקום. והעיר שם את הסתירה הנ"ל בח"ח ונשאר בצ"ע. 2. חפץ חיים עם קונטרס עלי באר (להרב שלמה רוזנר) עמ' לג: 'בפניו' הוא פליטת קולמוס! וציין לאונקלוס ולתרגום יונתן בן עוזיאל שתרגמו דווקא בסתר וכן לבעל הטורים על הפסוק בתורה שהביא מדרש פרקי דרבי אליעזר (פנ"ב) שמבואר שם שבסתר הוא דווקא. וזה לשון המדרש "כל המלשין את חבירו בסתר אין לו חלק לעה"ב, שנ' מלשני בסתר רעהו אותו אצמית, וכתיב אחר אומ' מכה רעהו בסתר". 3. ספר ברכת יצחק עמ' צה לא הזכיר הקושיות הנ"ל ורק כתב שם שמה שהתורה כתבה בסתר הוא לאו דווקא אלא שדיבר הכתוב בהווה. 4.בספר חפץ חיים עם ביאור נתיבות חיים עמ' לו (להרב משה קאופמן) תמה שם ג"כ בפירושו 'שבילי חיים' וכתב שאולי הח"ח חזר בו ממה שכתב בפתיחה ומסקנתו כמו שכתב בכללים, וכתב שם שידוע ממכתב הח"ח שבתחילה כתב רק את הפתיחה לספר ורק לאחר שהפתיחה התקבלה והתפרסמה חיבר את החיבור עצמו. אשריך שאתה עסוק בתורה ובפרט בענייני לשון הרע שתמיד צריכים להתחזק בהם.
שאלה: שבת - צידת נמלים: אם יש חתיכת אוכל על הרצפה ועליה נמלים, האם יש בעיה בשבת לטאטא הכל על יעה ולזרוק את האוכל והנמלים לפח?
תשובה: אם לא ימותו נמלים בצורה ודאית- מותר.
שאלה: ברכה אחרונה ותפילה.: 1 אם שתיתי מברז בלי כוס, האם צריך לברך בורא נפשות? 2 האם יש דרך להתיר להתפלל ערבית פלג ביחיד? 3 האם מותר להוסיף בקשה אישית בעמידה אחרי יהיו לרצון השני?
תשובה: 1. תלוי אם שתית שיעור של רביעית בזמן שתיית רביעית. זה תלוי בעוצמת הזרם. בברז רגיל זה אפשרי אבל קולר רגיל עוצמתו בדרך כלל חלשה. 2. אין זה תלוי במניין או ביחידות. 3. מותר.
שאלה: שם ה' וחלב נוכרי: 1) האם מותר לומר שם השם בתפילה קצרה? כמו למשל אחרי תפילת העמידה יש סידורים שכתוב בהם 13 זכירות ואז יהי רצון עם שם השם.! 2) מה הבעיה בחלב נוכרי או אבקת חלב מבחינת ההלכה ומבחינת הקבלה, איך יש רבנים שמתירים לאכול? והאם מבחינה קבלית יש ענין בזה?
תשובה: 1. בתפילה מותר להזכיר את שם ה'. 2. חכמים אסרו שתיית ושימוש בחלב נוכרי שמא יערבבו בו גם חלב של בהמה אסורה. במקום בו יש השגחה של יהודי, מותר. במפעלי חלב שיש בהם פיקוח של המדינה דעת הרב פיינשטיין שיש לסמוך על בדיקת המדינה ולהתיר אולם לכתחילה ראוי להחמיר. לגבי אבקת חלב נכרי, נחלקו הפוסקים האם זה בכלל גזרת חלב נכרי שאסורו חכמים. כל אחד ינהג לפי רבו. זה עניין הלכתי ואיני יודע אם יש לו גם התייחסות קבלית. הרב מרדכי אליהו אסר אבקת חלב נכרי.
שאלה: שילוח הקן בפעם השניה: 1) אם קיימתי את מצות שילוח הקן בכך שלקחתי את הביצים והחזרתי למקומם בקן, האם מותר שוב לקיים את המצוה אם היונה חוזרת לדגור? 2) איך אפשר לדעת אם היונה שדוגרת היא אכן נקבה והיא אכן כשרה (ספציפית אני מדבר עם היונים הרגילות שיש על כל גג)?
תשובה: 1. כן. 2. בדרך כלל, בלילה הנקבה היא זאת שדוגרת על הביצים. ויונה היא עוף כשר בדרך כלל.
שאלה: לשון הרע: 1)בהלכות רכילות כלל ח בסעיף ה כותב בחפץ חיים שאם אשתך אומרת לך לשון הרע על אחרים אתה צריך לגעור בה על כך שאמרה לשון הרע. אך בספר "בגן ה " כתב שאתה צריך לשמוע את אשתך גם אם היא מספרת לשון ולהקשיב לה כי עדיף שלא תספר את זה לאחרים ולמרות כך לא לקבל את זה בלב כמובן. מה עדיף? 2)בהלכות לשון הרע כלל ו סעיף ח כותב החפץ חיים כותב שאם יצא אדם מבית דין חייב וסיפר לך שבית דין לדעתו טעו למרות כך עליך לדון את בית הדין לכף זכות שנתנו דין צדק. אך האם אין עלינו לדון את האדם החייב לכף זכות? למרות שבית הדין קבע אחרת?
תשובה: 1. את הספר בגן ה איני מכיר ולא למדתי בו עדיין. מרן החפץ חיים כותב כי לשון הרע שייך גם באשתו, מבחינה מסויימת אף יותר חמור, היות וחוץ מעצם הלשון הרע  שאכן ניתן להקל את חומרתו אם לא מקבלים את הדברים, מתרגלים בני הזוג לספר זה לזו לשון הרע. לכן נראה לי כי צריך לקבל את דבריו של מרן החפץ החיים, לאורו אנו הולכים, אולם כמו בכל דבר - צריך ללמוד מתי יש להעיר, ומתצי יש לשתוק, וגם כשרוצים להעיר ללמוד היטב היטב כיצד לעשות זאת ללא שום התנשאות וללא שום שמץ של פגיעה חלילה בשני ה. הטוב ביותר בדרך כלל זה להעיר לעצמך כשאתה חוטא ומכך תלמד אשתך לבד על עצמה. 2. מרן החפץ חיים כותב בכמה מקומות כי ככל שאדם יותר גדול, החובה ללמד עליו זכות יותר גדולה. בית הדין הינם רבנים מגדולי ישראל וודאי שהחובה ללמד עליהם זכות היא גדולה מאוד. כמו כן, התורה מלמדת אותו שבית הדין זהו מקום לבירור האמת, וממילא במקום בו בית הדין פסק הרי הם מוחזקים בעינינו כפוסקים אמת. ולכן ודאי שיש לדונם לכף זכות  אפילו אם ידוע לנו לכאורה שטעו. כל זה אינו סותר את העובדה כי יש לדון לכף זכות גם את זה זבית הדין פסק לרעתו. בתפילה שירבה ה' בינינו ונזכה לשמור פינו, ויתקיים בנו "נצור לשונך מרע. בקש ורדפהו".
שאלה: הלכות שבת ויום טוב: בילקוט יוסף בעמוד קכא הלכה ג ובעמוד קיא הלכה א בדיני הכנה ביום טוב כתב הרב על דין "מחוסר צידה" אפשר לקבל הסבר על דין זה? מה זה בעצם "מחוסר צידה"?
תשובה: מחוסר צידה הכוונה לבעל חיים חופשי ששייך בו צידה.  ביצה כד וברש"י
שאלה: מצוות שלוח הקן: קודם כל, אני בחור ישיבה. אני קיימתי את מצוות שילוח הקן ושילחתי את האם מהקן אבל הרגשתי מאוד לא נעים שזה כאילו צער בעלי חיים לא שחס וחלילה אני מפקפק במצווה. אחרי זה נכנסתי לאתר שלכם וקראתי את טעמי המצווה אבל לא הבנתי למה בכלל צריך לשלחה חוץ מההסבר האחרון שכתבתם. כל הפוסקים מסבירים על שילוח האם לפני לקיחת הגוזלים ולא על עצם המצווה של לקיחת הגוזלים במיוחד שלא היה לי מה לעשות איתם. אשמח אם תענו לי.
תשובה: לדעת החתם סופר אין שום מצוה להתעלל בבעלי חיים, רק מי שצריך לאכול את הגוזלים אסור לו לאכול אותם יחד עם אמם וחייב בשילוח הקן.
שאלה: פרקי תהילים חוץ מדוד: הגמרא בבא בתרא דף י"ד: מונה אנשים שונים שכתבו כמה פרקים בספר תהילים, כמשה שכתב 11 פרקי תהילים וכו, מהם תוקפם של מזמורים אלו, האם יש להם דין של הלכה למשה מסיני או דין אחר? הרי אנו יודעים שכל מה שכתב ואמר משה לא מלבו אמרו אלא מהקב"ה?
תשובה: המזמורים אינם עוסקים בהלכות, ולכן לא שייך כאן הגדר של הלכה למשה מסיני. אם ישנם לימודים הם רק אסמכתאות.
שאלה: קיצוץ עץ תאנה המסתיר את החלון: סמוך לחלונות בפנמיה ישנו עץ תאנה שלא נותן פרות, ואם נותן לא ניתן לאוכלם, והוא עוצר את משב הרוח לחדרים של הבחורים והחדרים מאוד חמים. האם מותר לקצוץ את ענפיו הגבוהים?
תשובה: וברכת ד' לרוב הפוסקים אפשר לעקור כיוון שהגדרתו היא כסרק. אבל כדי לחוש כדאי למכור את העצים לגוי שהוא יחתוך אותם. יש עוד אפשרות והיא, להעבירם למקום אחר עם הגוש. בברכת יום עצמאות שמח הרב יהודה הלוי עמיחי מכון התורה והארץ כפר דרום אשקלון
שאלה: איך להעביר עצי ערלה: אבי רוצה להתחיל לגדל עצים כעסק קטן ויש סיכוי שאצטרך לעבור למקום אחר כיון שאני מחכיר. השאלה מה עדיף ע"מ ששנות הערלה לא יתחילו מחדש, לנטוע באדמה ולהעביר עם גוש אדמה, וא"כ, איך עושים זאת, או לגדל בעציץ נקוב בגודל מסויים, שטכנית נראה כפתרון נוח יותר להעברה?
תשובה: וברכת ד' אין הבדל בין שתי ההצעות, בתנאי שהשקית תהא נקובה בקוטר של 2.5 ס"מ, וכמו כן, הנקב בודאי יעמוד מול אדמה (לא בטון וכו'). בהתקיים תנאים אלו, דין העציץ והגדל באדמה אותו דבר, לעניין העברה ממקום למקום. בברכת יום עצמאות שמח הרב יהודה הלוי עמיחי מכון התורה והארץ כפר דרום אשקלון
שאלה: ילד המבקר בבית קברות צבאי: מפאת הנסיבות ומחוסר ידע מוקדם בני בן השנתיים וחצי בא איתי לבית קברות צבאי (שם מונח אח של בעלי) חמי רצה שנבוא עימו כדי שהוא יסדר את הפרחים וינקה את הקבר ולא יכולתי לסרב על מנת שלא יראה הדבר כפוגע. מאוחר יותר מישהיא אמרה לי שאסור לילדים קטנים לבקר בבתי קברות. לא שאלתי לגבי פרטים כי פחדתי לדעת. כל שברצוני לדעת כעט זה האם אני אמורה לעשות משהוא? להגיד משהוא? להתפלל למשהו?
תשובה: לכתחילה אכן נראה שזה לא מקום מתאים לילדים להיות בו מסיבות רבות. אולם אי אפשר לומר כי הדבר אסור. לכן כדאי ליטול לילד ידיים, שלוש פעמים לסירוגין, כלומר יד ימין ואז שמאל וחלילה שלוש פעמים. בשורות טובות.
שאלה: מדוע אין אזכור של קרבן העומר במוסף של פסח?: בניגוד לקרבנות אחרים של החג המוזכרים במוסף של פסח קרבן העומר שהוקרב ביום השני לא מוזכר כלל ועיקר בנוסחי התפילה. מדוע אם כן נגרע חלקו מתפילת מוסף?
תשובה: תפילת מוסף מזכירה את הקורבנות השייכים לקורבן מוסף. קורבן העומר הוא קורבן בפני עצמו ולא שייך לקורבנות מוסף ובמילא גם לא לתפילת מוסף.
שאלה: לכבות אזעקה בשבת בשינוי: הרב נשאל פעם מה צריך לעשות כשהאזעקה פועלת באמצע שבת ועלולה להעיר את השכנים, הרב ענה שאפשר לכבות בשינוי. הדבר נראה לי קצת תמוה, למה שאני לא אוכל להדליק את המזגן בשינוי כי קר לילדים שלי או לכבות את האור בחדר שינה בשינוי (בשבת כמובן)? ואיך זה הגיוני שיהיה אסור לעשות משהו בשבת ובשינוי הוא יהיה מותר? לעוסקים הקודש!
תשובה: התורה אסרה לעשות מלאכות כדרכן, ובשינוי- התורה לא אסרה, ולכן פעולה בשינוי זה לא איסור דאורייתא אלא רק איסור דרבנן. ולכן באיסור דרבנן וכשזה כיבוי, שגם הוא אסור רק מדרבנן, מכיוון שיש פה תרתי דרבנן זה מקטין מאוד את רמת האיסור, ובמקומות שהתירו - זה פשוט לא אסור, לא מדאורייתא ולא מדרבנן
שאלה: חתימת ברכה לא נכונה בעמידה: אם התחלתי עמידה וחתמתי חתימה לא נכון מה ההלכה לגבי זה? למשל, התחלתי "אתה חונן לאדם דעת. ברוך אתה ה רופא חולה עמו ישראל." (אם אפשר את מקור ההלכה)
תשובה: חתימת הברכה היא חלק עיקרי ולכן אף אם אמרת את כל הברכה כתיקונה וטעית רק בחתימה עליך לתקן את הטעות, ולכן: אם עדיין לא התחלת את הברכה שלאחריה ולא שתקת יותר מ2-3 שניות אתה יכול לתקן את הטעות לחתום את החתימה הנכונה ולהמשיך לברכה הבאה. במקרה אחר אתה צריך לחזור לתחילת הברכה שטעית בה ולהמשיך משם כסדר התפילה. אולם אם הטעות היתה בשלוש הברכות הראשונות עליך לחזור לתחילת שמונה עשרה וכן אם הטעות היתה בשלוש הברכות האחרונות עליך לחזור לתחילת ברכת רצה כיון שברכות אלו נחשבות כברכה אחת. אם לא תיקנת את הטעות וכבר סיימת את התפילה או שאתה עומד לפני הפסיעות לאחור, שזה נחשב כסיום התפילה, עליך להתפלל שוב שמונה עשרה. מקורות: חשיבות החתימה: באור הלכה סימן קיט ד"ה אם דילג.(משנה ברורה סימן נט סק"ח). חזרה תוך כדי דיבור: שולחן ערוך סימן תקפב סעיף ב ובמשנה ברורה סק"ז  (משנה ברורה סימן נט סק"ו, משנה ברורה סימן קיד סקל"ד). ברכות ראשונות ואחרונות: רמ"א סימן קיד סעיף ו ובמשנה ברורה סקל"ג.  עיין סיכום הדברים בספר אשי ישראל פרק לב הלכה כו. הוספתי על דבריו כיון ששם לא פרט את כל המקרים
שאלה: להיות יהודי מאמין ביום העצמאות: רציתי לדעת, איך יש יהודים שמגדירים את עצמם כמאמינים ומקבלים על עצמם עול תורה ומצוות, בין בחייהם הפרטיים ובין בחייהם הצבוריים, איך הם יכולים לחגוג בה' באייר שבו קם שלטון בנגוד להלכה, שאנחנו יודעים שהשלטון שייך רק לדוד המלך, ובית חשמונאי נענשו על כך על אף שהיו צדיקים ועשו כך לשם שמים והקב"ה עשה נס על ידם כמובא ברמב"ן, והשלטון הזה הרי עוקר את התורה, מנהל את חיינו בניגוד התורה, מעלה גויים גמורים לארץ ישראל, שלטון שכורת ברית לעובדי ע"ז, מגן על בתי טומאתם ואיך נשמח? היה עדיף לנו להיות תחת שלטון נכרי ולא להיות שותפים לחילול השם הזה ולא לראות אותו. ומה לנו כי נשמח. ועוד בימי העומר שהם ימי אבל. ואם נאמר שקרו ניסים, אבל הם לא קרו היום, אם כן נחגוג את שביתת הנשק ואיך נשמח שבשביל זה השלטון נהרגו כל כך הרבה יהודים, הרי בשנות מדינת ישראל נהרגו כאן במדינה יהודים בהרבה יותר מכל פזורותינו, אם כן על מה השמחה.
תשובה: אם החשמונאים היו שילטון בניגוד להלכה, למה אנו חוגגים את חנוכה על פי חכמינו? הם לא ידעו מה שאתה יודע?! כמו כן, איך לתאר ניצחון של מיעוט לוחמים עם קצת כלי נשק מול צבאות מיומנים אם לא כנס? כמו כן, ניצחון ששת הימים. האנשים היו בטוחים שאנו הולכים להפסיד ולמות, ופתאום, לא רק שניצחנו אלא גם כבשנו את מקום בית המקדש, קבורת האבות ועוד. לא לראות את ישועת ה' ולומר שהכל מקרה, זה כפיות טובה כלפי שמיא. בצבאות בעולם אומרים שלא ניתן ללמוד שיטות לחימה בצה"ל מאחר והכל קורה כאן באופן לא נורמלי. בשואה ובשאר צרות הגלות נהרגו יותר יהודים מאשר במדינת ישראל. וכבר אמר הרב גוסטמן זצ"ל (משרידי גדולי התורה של ליטא) בניחום אבלים על חייל שמת, שלפחות החייל מת בהילחמו לעומת בנו של הרב גוסטמן שנרצח בשואה ללא יכולת להתגונן. בגלל מדינת ישראל יש לומדי תורה רבים יותר מאשר בגלות. היכן היום נמצא מרכז התורה, בפולין או אולי בגרמניה?! אפילו באמריקה אין מרכז גדול כמו בארץ ישראל. במדינת ישראל יש איכות כשרות ושמירת מצוות טובה יותר מכל מקום אחר בעולם. ההתבוללות בעולם נמצאת בעליה ואילו בארץ המצב טוב הרבה יותר. וודאי שיש עוד הרבה לתקן אולם לא לראות את כל הטובות שהקב"ה גמלנו בגלל שיש עוד מה לתקן, הרי זה כפיות טובה. אם ההורים שלך היו ממנים לך חצי מעלות הדירה שלך לא הייתה אומר להם מאחר ולא מימנו את כל הדירה?
שאלה: עבודה בשבת: הרב. אני חיילת בת 18.5. התגייסתי לפני 5 חדשים בערך. לצערי הרב הגעתי למצב שאני חייבת לעבוד בשבת. אני יודעת שזה נורא. בימי ראשון בבוקר אני הולכת לבסיס, חוזרת ביום חמישי בסביבות 7 בערב.המצב הכלכלי שלי רע מאוד. המשכורת הצבאית כמובן לא מספיקה. יש לי מיליון הוצאות שחשובות לי ואני גם רוצה לעזור להורים שלי. כל משך השבוע אין לי זמן לעבוד. רק שישי שבת. אחרי שחיפשתי עבודה בכל מקום מצאתי מקום עבודה מיוחד לחיילים בבתי מלון בשישי- שבת. אני באה ממשפחה מסורתית, אני מרגישה קשורה לדת, ויש לי אמונה חזקה לתנ"ך ול-ה. אני יודעת שאסור לעבוד בשבת, אני יודעת שבכסף שמרוויחים בשבת אין ברכה. אבל כשאין ברירה, וחייבים לעבוד כדי לחיות. מה עושים?
תשובה: ב"ה לך. קראתי את מכתבך ואני מאוד מאוד מבין אותך. לא קל להיות עם קשיים כלכליים. במיוחד כשרוצים כל כך הרבה דברים טובים ולא כל כך יכולים. אין ספק שלא קל לשמור לא לעבוד בשבת, במצב שבו את נמצאת. לכן חשוב לבדוק על מה מדובר. יש עבודות בשבת, שאינן דורשות חילול שבת. בעבודות אלו, אף שעדיף שהשבת תהיה קדושה יותר, רוחנית יותר, אבל אם מדובר בדברים שהם מותרים לפי ההלכה, אז את יכולה לעבוד, אם יש צורך, אבל צריך לעשות זאת בהבלעה, הכוונה שלא יהיה רק שכר שבת, אלא שכר עבודה של גם לפני או אחרי השבת, ואז מותר. במידה והעבודה דורשת חילול שבת, ודאי שאין כל היתר לעבוד בשבת, גם אם המצב הכלכלי לא פשוט, וגם אם יש צורך להרבה דברים חשובים באמת. לפעמים שמירת השבת דורשת התאמצות גדולה והתמסרות, אך דעי לך, שבהתמסרויות אלו האדם נמדד, האם הוא מסוגל להיות מסור לאמת שלו או לא. היי חזקה ותמצאי עבודה שמתאימה לך, ושתקל עלייך מהעול הכלכלי, ויחד עם זה תוכלי לשמור על קדושת השבת. אשמח לעזור לך עוד בכל מה שאוכל, ואת מוזמנת לחזור אלי ישירות אל כתובת האימייל שלי, בכל שאלה ובקשה הרב יצחק גרינבלט Zahig1 gmail.com
שאלה: בקשות אישיות בברכת המזון בתוספת "הרחמן": בסייעת"א דשמיי"א קראתי שאלה לגבי בקשה על החיילים והשבויים בברכת המזון. בסיום "הרחמן" כתוב שניתן להוסיף בקשות אישיות בתוספת המילה הרחמן בתחילה. אז שאלתי היא, האם כן ניתן להוסיף בקשות אישיותץ ועל שבויים בפרט בתוספת "הרחמן" נוסח ספרדי אם זה משנה להלכה.? וברכת יום טוב.
תשובה: רוב הבקשות בהרחמן הן על כלל ישראל ולא על אנשים פרטיים, אם כי אפשר לכלול בקשות פרטיות בתוכן כמו הרחמן הוא יוליכנו קוממיות לארצנו ובתוכם את כל שבויי ישראל. אבל לא נראה להוסיף בקשה בפני עצמה רק על עניין פרטי.
שאלה: ניגון בר"ח אייר: האם מותר לנגן בכלי נגינה בראש חודש אייר?
תשובה: מי שנוהג אבלות מפסח עד ל"ג בעומר לא ינגן נגוני ריקודים בר"ח אייר.
שאלה: יין שעבר זמן ביעור: קיבלתי עתה במתנה בקבוק יין משנת שמיטה - אוצר בית דין. למיטב ידיעתי נותן המתנה לא ערך ביעור ליין זה. השאלה מה עלי לעשות עם הבקבוק, והאם מותר לשתות יין זה?
תשובה: וברכת ד' אם הבקבוק נקנה בשנתיים האחרונות אין צורך לעשות בו ביעור. אם הוא נקנה בסביבות שנת תשס"ט כדאי לעשות לו ביעור כעת בפני ג' אנשים. בכל מקרה יש לשתות בקדושת שביעית. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: עשה לך רב: אנחנו ספרדים ומשתדלים לנהוג לפי הרב עובדיה יוסף שליט"א. מצד שני - אנו משתייכים לציבור הדתי לאומי והרב בהשקפותיו לציבור החרדי. 1. האם מותר ללכת אחרי הרב בענין הלכות ואחרי רב אחר בענין השקפה? שהרי צריך עשה לך רב - אותו רב כשנוח וגם כשלא. 2. אם כן, מה קורה כשהלכה מתנגשת עם השקפה - למשל: השקפה: חוגגים עצמאות, אך לפי הרב ההלכה היא לא לומר הלל וכ"ו (והוא בכלל לא בגישה של יום חג). מראש,
תשובה: א. אפשר ללכת אחרי רב שמומחה בנושא אחד ואחרי רב אחר בנושא שני. כך מובא בח שבהלכות שבת פסקו כר' שמעון, ובהלכות יו"ט כר' יהודה. ב. כיון שהרב פסק לא לומר הלל כי לדעתו הקמת המדינה היא לא טובה ברורה מצד הקב"ה כיון שמסר אותה ביד מנהיגים לא דתיים, ואנחנו חושבים שלמרות שהמנהיגים אינם שלמים היתה כאן הצלת נפשות עצומה, וכן הצלת ארץ ישראל וקיבוץ גלויות ועוד הרבה טובות לאין ספור שנעשו לעם ישראל לכן אפשר לומר הלל, ולמי שחושש יאמר בלי ברכה. ובכלל נקבע שבשאלות פרטיות ילך כל אחד אחרי רבו, אבל בשאלות שנוגעות לציבור תפסוק הלכה מועצת הרבנות הראשית. ובזמן הקמת המדינה פסקה הרבנות הראשית לומר הלל בלי ברכה.